

# Event Details

- **Event Name**: "Νεράιδα - Μπουχάρια - Βελβεντό - Σιάτιστα"
- **Event Start and End Date**: Sat, 16 May, 2026 at 08:00 am – Sun, 17 May, 2026 at 08:30 pm (+03:00)
- **Event Description**: Ξεκινάμε το Σάββατο 16 Μαϊου το πρωί (Βασιλικό Θεάτρο &amp; One Salonica) για μια εκδρομή στα καλύτερα του νομού Κοζάνης!!!

Τον πρώτο καφέ της ημέρας θα τον απολαύσουμε με θέα την Τεχνητή Λίμνη Πολυφύτου!
Στο κέντρο του χωριού Νεράϊδα, την ονομασία του οποίου έδωσε ο τότε Δεσπότης Σερβίων - Κοζάνης Μακαριστός Ιωακείμ, όταν είδε τα πολλά νερά που ανάβλυζαν στην όχθη του ποταμού Αλιάκμονα, ενθουσιάστηκε και πρότεινε στους κατοίκους από Νέα Ηράκλεια να μετονομασθεί σε ΝΕΡΑΪΔΑ, βρίσκεται η μικρή πανέμορφη πλατεία με τα διάφορα δένδρα και θαμνώδη φυτά.

Το κέντρο του ενδιαφέροντος σε αυτή κλέβει το ρολόι του χωριού, το οποίο είναι εγκατεστημένο πάνω σε μια επιβλητική αψίδα ύψους τεσσάρων μέτρων. Επίσης, στο χωριό βρίσκεται μνημείο που είναι αφιερωμένο στον Πόντιο οπλαρχηγό Αναστάσιο Παπαδόπουλο (Κοτζά Αναστάς), ο οποίος υπήρξε ένας από τους σπουδαιότερους επικεφαλείς αντάρτικων ομάδων στον Πόντο.

Απέναντι από την κεντρική πλατεία το ενδιαφέρον κεντρίζει η εκκλησία του πολιούχου της Νεράιδας Αγίου Γεωργίου, η οποία θα σας εντυπωσιάσει από την μοναδικά διακοσμημένη και αγιογραφημένη πρόσοψή της. Ο περιπατητικός πεζόδρομος μήκους 500 μέτρων ζώνει περιμετρικά την Νεράιδα, ξεκινά από την είσοδο του χωριού και καταλήγει στην εκκλησία του Αγίου Γεωργίου.

Επιβιβαζόμαστε στο λεωφορείο και διασχίζουμε την γέφυρα των Σερβίων, η οποία έχει μήκος 1372 μέτρα και μέγιστο ύψος τα 53 μέτρα, με επόμενο προορισμό τα Μπουχάρια!

Την σημερινή εμπειρία τη ζούνε μόνο πολύ ψαγμένοι φυσιολάτρες και περιπατητές, αλλά και ..οι Σβούρες! Ο δρόμος μας οδηγεί στο Γεωπάρκο των Μπουχαριών του Μικρόβαλτου. Η τοποθεσία πήρε το όνομά της από τα «Μπουχάρια», το σχήμα των σχηματισμών που θυμίζουν καμινάδες, καθότι «μπουχάρι» στην τοπική διάλεκτο λένε την καμινάδα.

Τα μπουχάρια είναι φυσικές γεωμορφές που προήλθαν από τη διάβρωση του εδάφους σε διάστημα χιλιάδων χρόνων. Έχουν το σχήμα χωμάτινης κολόνας και αποτελούνται από άμμους, κροκάλες, μάργες και αργίλους, με πιθανή “συγκολλητική” ύλη οξείδια του σιδήρου και διοξείδιο του πυριτίου. Την κορυφή των κολόνων αυτών καλύπτει μια σχιστολιθική πλάκα που “έπαιξε” το ρόλο της ομπρέλας στην εξέλιξη του σχηματισμού.

Υπάρχουν γύρω στις 20 κολόνες και το ύψος τους ποικίλει από 2 μέχρι 6 μέτρα. Ενδιαφέρον στην περιοχή παρουσιάζουν ακόμη οι κωνικοί εντυπωσιακοί σχηματισμοί, τα «νοχτάρια», ίδιας προέλευσης και σύστασης με τα «μπουχάρια», χωρίς όμως το σχιστολιθικό «καπέλο», που επεκτείνονται σε μήκος δύο χιλιομέτρων στο ρέμα της Ποταμιάς. Τα «μπουχάρια» και τα «νοχτάρια» συνθέτουν ένα φυσικό τοπίο απαράμιλλης ομορφιάς και υψηλής αισθητικής που καθηλώνει τους επισκέπτες. Για να απολαύσετε το φαινόμενο σε όλη του τη διάσταση θα χρειαστεί να κατεβείτε και να ανεβείτε αρκετά σκαλοπάτια…το θέαμα όμως θα σας αποζημιώσει!

Έχει περάσει το μεσημέρι και σίγουρα η όρεξή μας θα έχει ανοίξει και εδώ καλούμαστε να απαντήσουμε σε πολλά ..γευστικά διλλήματα στο οργανωμένο γεύμα μας στο Βελβεντό!

Ένα γεύμα με σαλάτες, ορεκτικά, κυρίως πιάτα και κρασάκι μας περιμένουν για να αφήσουν άφωνο και τον πιο απαιτητικό ουρανίσκο!

Ήρθε η ώρα να εγκατασταθούμε στο “Ξενοδοχείο Αγνάντι” που θα μας φιλοξενήσει και το βραδάκι να δώσουμε ραντεβού για ποτάκι στο Bar του ξενοδοχείου με θέα τη λίμνη ή όποιος θέλει να πάει για βραδινή διασκέδαση στα όμορφα μαγαζιά στα πλακόστρωτα σοκάκια του Βελβεντού.


Κυριακή 17 Μαϊου 2026

Ξυπνάμε και απολαμβάνουμε το πρωινό μας με θέα τη λίμνη. Στη συνέχεια, μετά το check out, οδηγούμαστε με το λεωφορείο μας 4 χιλιόμετρα έξω από το Βελβεντό και ακολουθούμε ένα εύκολο πλακόστρωτο μονοπάτι για να δούμε από κοντά τους καταρράκτες του Σκεπασμένου.

Η περιοχή βαπτίστηκε έτσι εξαιτίας ενός σημείου, όπου το ρέμα σκεπάζεται από τη γη. Το «Σκεπασμένο» αποτελεί ένα τοπίο ιδιαίτερου φυσικού κάλους, με τους καταρράκτες, τις φυσικές λιμνούλες και τους εντυπωσιακούς βράχους. Από το ξύλινο παρατηρητήριο, μπορεί κανείς να απολαύσει τη θέα του πρώτου τριπλού καταρράκτη, ύψους 25 μέτρων.

Κατεβαίνοντας τα 70 σκαλοπάτια μπορεί να βρεθεί ακόμα πιο κοντά στον ήχο του νερού και να φωτογραφίσει τα όμορφα λουλούδια που ξεπηδάνε μέσα από τα βράχια και τη ζωή μέσα στο νερό!

Αμέσως μετά έχουμε ραντεβού με ένα άλλο ιδιαίτερα γευστικό προϊόν…τις φημισμένες και τραγανές τουλούμπες Ζανδέ.

Θα ‘χουν περάσει 40 χρόνια από τον καιρό που η κυρία Κατερίνα ξεκίνησε να κάνει τουλουμπάκια για τους θαμώνες του καφενείου, στην κεντρική πλατεία του Βελβεντού. Μεράκι, νοστιμιά, αγάπη. Και τα τουλουμπάκια αυξάνονταν, όσο ένας-ένας, οι πελάτες, τα ζήταγαν, ζεστά και μελωμένα. Και τα δεκάδες τουλουμπάκια έγιναν εκατοντάδες, κουτιά με δαύτα έμπαιναν στοιχήματα σε αγώνες τάβλι, και ο καφενές μετατράπηκε σ’ εργαστήριο. Κι όταν το ΚΤΕΛ έστησε το εκδοτήριο του στο καφενείο της Κατερίνας, τα κουτιά με τις τουλούμπες άρχισαν να ταξιδεύουν…
Το επίσημο εργαστήρι ανοίγει στην είσοδο του χωριού και λίγο αργότερα, έρχεται το πρώτο κατάστημα στην Κοζάνη και στη συνέχεια και στην Θεσσαλονίκη. Οι Παραδοσιακές Τουλούμπες Ζανδέ φτάνουν εκεί που ανήκουν. Στον κόσμο τους!

Αποχαιρετούμε το Βελβεντό και συνεχίζουμε για τον επόμενο προορισμό μας, την όμορφη Σιάτιστα!
Μια πόλη που λίγοι έχουν περπατήσει από τότε που έγινε η Εγνατία Οδός..

Οι λιθόστρωτοι δρόμοι, τα ωραιότατα πετρόχτιστα αρχοντικά, με στιβαρή αρχιτεκτονική, μεταφέρουν αυθεντικές εικόνες ενός πυκνού, πολυσήμαντου παρελθόντος. Η ακμή της πόλης, στην οποία πρωταγωνίστησαν οι έμποροι, οι γουναράδες και οι οινοποιοί, ξεκίνησε τον 17ο αιώνα και διήρκεσε μέχρι και τον 19ο.

Ο Χρήστος, θα μας ξεναγήσει στη πιο παλιά εκκλησία της πόλης, την Αγία Παρασκευή (1677), η οποία βρίσκεται στη συνοικία της Γεράνειας. Αξιοθέατο σπάνιο είναι οι αγιογραφίες του ναού, καθώς παρουσιάζουν αρχαίους Έλληνες φιλοσόφους, νομοθέτες και ιστορικούς.

Στη συνέχεια θα επισκεφτούμε το πιο διάσημο από τα 30 περίπου αρχοντικά που βρίσκονται σε καλή κατάσταση, το Αρχοντικό της Πούλκως, παλαιότερα γνωστό ως Οικία Πουλκίδη, το οποίο άνοιξε για το κοινό το 2017. Ξεκίνησε να χτίζεται το 1752 κι έχει αναστηλωθεί και ανακαινιστεί υποδειγματικά.

Εδώ ο Λάζαρος θα μας χαρίσει μια ξενάγηση όπου θα κρεμόμαστε κυριολεκτικά από τα χείλη του!

Με το Λαογραφικό Μουσείο της Τατιάνας Ντέρου θα κλείσουμε τις ξεναγήσεις μας σε αυτή την όμορφη πόλη! Αυτή η αξιόλογη ιδιωτική πρωτοβουλία, θα σας αφήσει άφωνους…

Αμέσως μετά θα απολαύσουμε μια πραγματικά ολοκληρωμένη εμπειρία!!!
Στο Οινοποιείο “2 Φίλοι”, Η Γεωργία θα μας ξεναγήσει στους χώρους του, θα δοκιμάσουμε τρεις (4) ετικέτες αλλά και το διάσημο ηλιαστό κρασί της Σιάτιστας, από αμπέλια που βρίσκονται πάνω από τα 600 μέτρα υψόμετρο. Το ηλιαστό κρασί παρασκευάζεται από σταφύλια γλυκά, κυρίως από τις ποικιλίες μοσχόμαυρο, χοντρόμαυρο, νιγρικιώτικο και ξινόμαυρο, αλλά και από κάποιες αρωματικές ποικιλίες λευκών σταφυλιών. Μια παράδοση που θέλει να ηλιάζονται τα σταφύλια 60 ολόκληρες μέρες υπό σκιά.

Άλλο ένα οργανωμένο γεύμα by Svoura σε εστιατόριο της Σιάτιστας θα κλείσει με τον τρόπο που πρέπει αυτή την εκδρομή!

Όλα τα όμορφα τελειώνουν γρήγορα κι εμείς πραγματικά γεμάτοι από εμπειρίες, εικόνες και γεύσεις, το απόγευμα θα πάρουμε τον δρόμο της επιστροφής για την πόλη μας.

ΤΙΜΗ ΣΥΜΜΕΤΟΧΗΣ / άτομο σε δίκλινο δωμάτιο και άνω: 160€
Επιβάρυνση μονόκλινου: 40€

Λόγω περιορισμένου αριθμού δωματίων, όσοι ενδιαφέρεστε για μονόκλινο επικοινωνήστε μαζί μας το συντομότερο δυνατό.

ΣΤΗΝ ΤΙΜΗ ΣΥΜΠΕΡΙΛΑΜΒΑΝΟΝΤΑΙ:
- Μεταφορά με λεωφορείο και όλες οι ενδιάμεσες μετακινήσεις
- Διαμονή στο "Αγνάντι Hotel" στο Βελβεντό
- Φόρος διαμονής/δωμάτιο/διανυκτέρευση
- Πρωινό
- Πλήρες γεύμα με κρασί σε εστιατόριο στο Βελβεντό
- Ξενάγηση στο εργαστήριο Ζανδέ
- Εισιτήριο &amp; Ξενάγηση στο αρχοντικό Πούλκως
- Ξενάγηση στο Λαογραφικό Μουσείο και στην Αγία Παρασκευή
- Ξενάγηση στο Οινοποιείο “Οι 2 φίλοι”
- Γευστική δοκιμή τριών (3) ετικετών του Οινοποιείου
- Πλήρες γεύμα με κρασί σε εστιατόριο στην Σιάτιστα
- 2 έμπειροι συνοδοί του γραφείου μας
- Λήψη και διανομή φωτογραφιών
- Ασφάλεια αστικής ευθύνης
- 2 εξοπλισμένα φαρμακεία εκδρομής
- Οργάνωση &amp; συντονισμός από το Svoura Traveller’s Club
- 3€ credits στην Svoura Member’s Card σας
- ΦΠΑ

ΓΙΑ ΚΡΑΤΗΣΕΙΣ στέλνετε ονοματεπώνυμο, κινητό τηλέφωνο &amp; e-mail στο info@svoura.eu ή με μήνυμα στο messenger της σελίδας μας.

Αριθμός Μητρώου Τουριστικών Επιχειρήσεων:
ΜΗ.Τ.Ε : 01.02.Ε70.00.00313.01

Για οποιαδήποτε απορία ή διευκρίνιση μη διστάσετε να επικοινωνήσετε μαζί μας στο 6982 05 58 59 (10:00 – 18:00)

Εάν είναι η πρώτη σας εκδρομή μαζί μας, θα λάβετε δωρεάν την προσωπική Svoura Member’s Card με πολλά προνόμια για τις επόμενες εκδρομές σας!

***Η πολιτική ακυρώσεων του γραφείου μας είναι η εξής:
Επιστροφή ολόκληρου του χρηματικού ποσού για ακύρωση συμμετοχής από εσάς, μπορεί να γίνει μέχρι και 20 ημέρες πριν από την ημέρα έναρξης της εκδρομής. Επιστροφή 50% του χρηματικού ποσού (παρακράτηση 50%) για ακύρωση συμμετοχής μπορεί να γίνει μέχρι και 10 ημέρες πριν από την ημέρα έναρξης της εκδρομής. Σε διαφορετική περίπτωση δε γίνεται επιστροφή λόγω των προγραμματισμένων εξόδων της εκδρομής.
Παρόλα αυτά εάν οι θέσεις της εκδρομής καλυφθούν, θα σας γίνει επιστροφή χρημάτων στο 100%.

Join our Club και μην ξεχνάτε ποτέ:
Life is moments! Buy memories not things!!!
- **Event URL**: https://allevents.in/kozani/Νεράιδα-Μπουχάρια-Βελβεντό-Σιάτιστα/200029839858801
- **Event Categories**: 
- **Interested Audience**: 
  - total_interested_count: 158

## Ticket Details

- **Ticket URL**: http://facebook.com/200029839858801?utm_source=AllEvents.in&utm_medium=event-discovery-platform&utm_campaign=kozani-events

## Event venue details

- **city**: Kozani
- **state**: KZ
- **country**: Greece
- **location**: Καταρράκτες Βελβεντού
- **lat**: 40.26468182006
- **long**: 22.098814074447
- **full address**: Καταρράκτες Βελβεντού, Velventós, Kozani, Greece

## Event Organizer details

- **affiliate_id**: 2
- **organizer**: Svoura Traveller's Club (https://allevents.in/org/svoura-travellers-club/17044579)

## Event gallery

- **Alt text**: banner
  - **Image URL**: https://cdn-az.allevents.in/events7/banners/b2c12d55c31634a7bbae619e7b4832242647891cc348dfb6a7d33325d4882675-rimg-w1058-h592-dc040403-gmir?v=1774080841
- **Alt text**: thumbnail
  - **Image URL**: https://cdn-az.allevents.in/events7/banners/bd1c4a1b91947997b9c4cfc422e75cc8389edc4c0906b21b8d2ca29172eb7a82-rimg-w300-h300-dca7c2f2-gmir?v=1774080841

## FAQs

- **Q**: When is the event happening?
  - **A:** Sat, 16 May, 2026 at 08:00 am (+03:00)
- **Q**: Where is the event happening?
  - **A:** Καταρράκτες Βελβεντού, Velventós, Kozani, Greece
- **Q**: Who is organizing the event?
  - **A:** Svoura Traveller's Club
- **Q**: What type of event is this?
- **Q**: Where can I find ticket details about "Νεράιδα - Μπουχάρια - Βελβεντό - Σιάτιστα" ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "&quot;Νεράιδα - Μπουχάρια - Βελβεντό - Σιάτιστα&quot;",
        "image": "https://cdn-az.allevents.in/events7/banners/b2c12d55c31634a7bbae619e7b4832242647891cc348dfb6a7d33325d4882675-rimg-w1058-h592-dc040403-gmir?v=1774080841",
        "startDate": "2026-05-16T08:00:00+03:00",
        "endDate": "2026-05-17T20:30:00+03:00",
        "url": "https://allevents.in/kozani/Νεράιδα-Μπουχάρια-Βελβεντό-Σιάτιστα/200029839858801",
        "eventStatus": "https://schema.org/EventScheduled",
        "location": {
            "@type": "Place",
            "name": "Καταρράκτες Βελβεντού",
            "address": {
                "@type": "PostalAddress",
                "streetAddress": "Velventós, Kozani, Greece",
                "addressLocality": "Kozani",
                "addressRegion": "KZ",
                "addressCountry": "GR"
            },
            "geo": {
                "@type": "GeoCoordinates",
                "latitude": "40.26468182006",
                "longitude": "22.098814074447"
            }
        },
        "eventAttendanceMode": "https://schema.org/OfflineEventAttendanceMode",
        "description": "Ξεκινάμε το Σάββατο 16 Μαϊου το πρωί (Βασιλικό Θεάτρο & One Salonica) για μια εκδρομή στα καλύτερα του νομού Κοζάνης!!!\n\nΤον πρώτο καφέ της ημέρας θα τον απολαύσουμε με θέα την Τεχνητή Λίμνη Πολυφύτου!\nΣτο κέντρο του χωριού Νεράϊδα, την ονομασία του οποίου έδωσε ο τότε Δεσπότης Σερβίων - Κοζάνης",
        "organizer": [
            {
                "@type": "Organization",
                "name": "Svoura Travellers Club",
                "url": "https://allevents.in/org/svoura-travellers-club/17044579",
                "description": "Ημερήσιες εξορμήσεις, διήμερες & τριήμερες εκδρομές στη φύση γεμάτες με ξεχωριστές βιωματικές εμπειρίες!\nΜΗ.Τ.Ε : 01.02.Ε70.00.00313.01"
            }
        ]
    }
]
```